# Cent

### A Wikipédiából, a szabad lexikonból.

Egycentes euróérme
Görög ötvencentes euróérme, 50 ΛΕΠΤΑ
USA-beli cent, ismertebb nevén „penny”

  A centet mint zenei mértékegységet lásd a cent (zene) oldalon.

A cent olyan pénzegység, ami a fő pénznem 1 / 100 részét teszi ki. (Mivel a fő pénzegységnél kisebb egységet jelöl, váltópénznek nevezzük.) Arra a pénzérmére is vonatkozhat, ami egy centet ér. Az Egyesült Államokban és Kanadában az 1 centes érmét gyakran pennynek nevezik, az azonos nevű brit érmére és pénzegységre utalva.

A cent szó etimológiailag a latin centum szóból ered, ami százat jelent. A pénzverdék világszerte általában a fő pénznem 1 / 100 és 100 / 100 közötti részét kitevő érméket gyártanak, a papírpénzeket pedig a nagyobb értékeknek tartják fönn. Azonban a 200 / 100 és az 500 / 100 értékű érmék sem ritkák, különösen az emlékérmék esetében. (Magyarországon a fentiektől eltérően egészen a fő pénznem százszorosáig, 100 forintig használatosak fémpénzek, viszont a váltópénze, a fillér, már nincs használatban.)

Az 1 és 99 közötti centösszegeket általában az egy- vagy kétjegyű számot követő kisbetűs c betűvel jelölik (pl. 1c, 2c), vagy pedig centjellel, ami egy többnyire fentről lefelé haladó, átlós vagy függőleges vonallal van áthúzva: ¢ (pl. 1¢, 2¢).

Más váltópénzrendszerek is lehetségesek, mint például a korábbi font sterling, ami az 1971-ben történt, tízes rendszerre való áttérésig 1 / 20-okra (shillingekre, s) és 1 / 240-ekre (régi pennykre, d) volt felosztva.

A centet Magyarországon főként az euró révén ismerik, amelyet az eurózóna országaiban használnak. Érméin az EURO CENT szöveg olvasható; nevének konkrét használata nyelvenként eltér. A görög érmék közül az egycentes címlapján a "ΛΕΠΤΟ" ("lepto"), a többi érmén pedig a "ΛΕΠΤΑ" ("lepta") felirat szerepel.

További pénznemek, amelyek váltópénze cent:

- argentin peso - 100 centavóra oszlik
- ausztrál dollár - 100 centre oszlik
- brazil real - 100 centavóra oszlik
- kanadai dollár - 100 centre oszlik
- kínai renminbi - 10 jiaóra (más néven maóra) oszlik, amit pedig 10 fenre osztanak; egy jiao tehát 1 / 10-et jelöl, míg a fen 1 / 100-ot (egy centet)
- cseh korona - 100 hellerre oszlik (a forgalomban lévő legkisebb pénzegység az 50 helleres, miután 2003. november 1-jén bevonták a 10 és 20 helleres érméket)
- hongkongi dollár - 100 centre oszlik (a forgalomban lévő legkisebb pénzegység 10 centes)
- iráni rial - 100 dinarra oszlik, bár már nincs forgalomban az infláció miatt
- makaói pataca - száz avóra oszlik (a forgalomban lévő legkisebb pénzegység 10 avós)
- maláj ringgit - 100 senre oszlik
- mexikói peso - 100 centavóra oszlik
- új-zélandi dollár - 100 centre oszlik
- Fülöp-szigeteki peso (piso) - 100 centavóra (sentimóra) oszlik
- lengyel złoty - 100 groszyra oszlik
- orosz rubel - 100 kopekre oszlik
- szingapúri dollár - 100 centre oszlik
- dél-afrikai rand - 100 centre oszlik
- Srí Lanka-i rúpia - 100 centre oszlik
- egyesült államokbeli dollár - 100 centre oszlik

Néhány pénznem, amelyekben nincs cent:

- japán jen - a jennek ma már nincs váltópénze
- chilei peso - 1984-ig 100 centre oszlott; azóta nincs váltópénze
- kuvaiti dinar - 1000 filre oszlik
- mauritániai ouguiya - 5 khoumsra oszlik
- madagaszkári ariary - 5 iraimbilanjára oszlik (2005. január 1-je óta)
- vietnami đồng - már nincs váltópénze

A lap eredeti címe "http://hu.wikipedia.org../../../c/e/n/Cent.html"

Kategória: Pénznemek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Deutsch
- Esperanto
- Español
- Français
- עברית
- Nederlands
- Polski
- Русский
- Svenska
- 中文